राजस्थान पत्रिका और फेसबुक के साझा अभियान ' शुद्ध का युद्ध ' के तहत शनिवार को फलोदी में आयोजित कार्यक्रम में चेंजमेकर्स, वॉलिंटियर्स, राजनीतिक दलों के प्रतिनिधियों और प्रबुद्धजन को सोशल मीडिया पर फेक न्यूज़ से समाज पर पडऩे वाले दुष्प्रभावों की जानकारी दी गई। कार्यक्रम में लोगों को पॉवर प्वाइंट प्रजेंटेशन के जरिए सही और गलत खबर को पहचानने के बारे में विस्तार से समझाया गया। साथ ही सोशल मीडिया पर सच, राय और अफवाह में फर्क समझने के लिए अलग-अलग उदाहरण देकर शंका-समाधान किया गया। कार्यक्रम में उपस्थित प्रबुद्धजन ने एक स्वर में कहा कि वे इस अभियान को आमजन तक पहुंचाएंगे। लोगां ने कहा कि वे सोशल मीडिया पर चलने वाली खबरों को सोच-समझ और उसकी प्रमाणिकता जांच ही फॉरवर्ड करेंगे।